Kristi Legemsprosesjon på Berlins Bebelplatz, 1932
**Juliana av Liège** (født ca 1193 i Retinne ved Liège; død 5. april 1258 i Fosses; også kjent som **Juliana av Cornillon**) var korfrue og mystiker.

Liv og virke
------------

I en alder av fem år kom hun som foreldreløs til spedalskehospitalet i Liège, *Mont Cornillon*, som ble ledet av av augustinerkorsøstre og augustinerkorherrer. I 1206 trådte hun inn i klosteret der og avla ordensprofess i 1207 i en alder av 13 år. 

I 1222 ble hun priorinne, i 1230 superior for den kvinnelige delen av klosteret. Idet ordenes generalsuperior ikke verdsatte henne og oppildnet hennes medsøstre mot henne, ble hun to ganger fordrevet av medsøstrene for å være alt for streng. Etter andre gang vendte hun ikke tilbake til konventet, men levde som *inklusert*.

Hun fikk ry på seg for sin hellige og fromme livsførsel, og fra 1209 hadde hun visjoner, som hyppig kretset rundt den hellige eukaristi. En av visjonene syntes å fortelle henne at kirken trengte en egen feiring av tilbedelsen av dette alterets hellige sakrament. Ofte hadde hun en visjon hvor hun så en fullmåne hvor det var brukket av et stykke. I en annen visjon fikk hun forklaringen: Det manglende stykket viste til mangelen på en fest for Herrens Legeme i kirkeåret. Hun diskuterte sin visjon med sin skriftefar, Johannes av Lausanne, og flere betydelige teologer. Blant dem var den senere kardinallegat Hugo og ikke minst Jakob Pantaleon. Han ble senere biskop av Verdun, patriark av Jerusalem og til slutt pave Urban IV.

Pave Urban IV innførte i 1264 Kristi Legemsfesten for hele den katolske kirke; den var allerede blitt feiret i bispedømmet Liége siden 1247. Thomas av Aquino skrev flere hymner til hyllesten av altersakramentet.

Juliana ble helligkåret i 1869; hennes minnedag er den 5. april.

Eksterne lenker
---------------

* Katechese von Papst Benedikt über Juliana von Lüttich 17. november 2010
* Biografi i "Die Hostienmonstranzen des 13. und 14. Jahrhunderts in Europa" av Holger Guster, s 10 ff; 10. desember 2009

Referanser
----------

1. ↑   Library of Congress, besøkt 6. januar 2017[Hentet fra Wikidata]
2. ↑   www.catholic.org[Hentet fra Wikidata]
3. ↑   Brockhaus Enzyklopädie, oppført som Juliana von Lüttich, Brockhaus Online-Enzyklopädie-id juliana-von-luttich[Hentet fra Wikidata]
4. ↑   GCatholic.org, GCatholic person ID 69170, oppført som Julienne de Cornillon[Hentet fra Wikidata]
5. ↑   FemBio-Datenbank, oppført som Juliana von Lüttich, FemBio-ID 14954, besøkt 9. oktober 2017[Hentet fra Wikidata]
6. ↑   Dictionnaire des Wallons, oppført som DE CORNILLON JULIENNE, Dictionnaire des Wallons ID julienne-de-cornillon, besøkt 9. oktober 2017[Hentet fra Wikidata]
7. ↑  Barbara Henze: «Juliana v. Lüttich». I: Walter Kasper (utg.): *Lexikon für Theologie und Kirche*. 3. Auflage. Band 5. Herder, Freiburg im Breisgau 1996, Sp. 1075 f.
8. ↑  Holger Guster. *Die Hostienmonstranzen des 13. und 14. Jahrhunderts in EuropaDissertation*. Heidelberg. s. 21.
9. ↑  Per Einar Odden: Kristi legemsfest, katolsk.no, 19. mars 2001, oppdatert 14. juni 2017, lest 7. juni 2020.
10. ↑  Holger Guster. *Die Hostienmonstranzen des 13. und 14. Jahrhunderts in Europa*. Heidelberg. s. 26.

|  |  |
| --- | --- |
| Oppslagsverk/autoritetsdata | Brockhaus Enzyklopädie **·** Deutsche Biographie **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NLA **·** NKC
 |